กล้าได้กล้าเสีย : สะท้อนการเมืองที่เป็นจริง
หลงตัว–หลงกระแส,เอาเป็นว่าการเลือกตั้งซ่อม ส.ส.เขต 5 นครปฐมเสร็จเรียบร้อยไปแล้วด้วยบรรยากาศที่คึกคักจากผู้มีสิทธิเลือกตั้งทั้งหมด 143,542 คน ไปใช้สิทธิ 91,043 คน คิดเป็น 63.4% ลดลงแค่ 1% เท่านั้น,ปรากฏว่าผู้ชนะในเกมนี้คือนายเผดิมชัย สะสมทรัพย์ จากพรรคชาติไทยพัฒนา ตัวเลขอย่างไม่เป็นทางการได้ 37,675 คะแนน,อันดับ 2 คือ นายไพรัฏฐโชติก์ จันทรขจร จากพรรคอนาคตใหม่ได้ 28,216 คะแนน อันดับ 3 นายสุรชัย อนุตธโต จากพรรคประชาธิปัตย์ได้ 18,425 คะแนน,กกต.จะประกาศผลอย่างเป็นทางการวันที่ 28 ต.ค.62,เท่ากับว่านายเผดิมชัยสามารถ แก้มือ หลังจากพ่ายแพ้จากการเลือกตั้งครั้งที่แล้วอย่างเจ็บปวดเนื่องจากเคยเป็นอดีต ส.ส.มาหลายสมัยเจ้าของพื้นที่เก่า,จะด้วยความประมาทด้วยคาดไม่ถึงและไม่ได้ใช้เครื่องมือที่เรียกกันว่าโซเชียลมีเดียมาเป็นกระบวนการในการหาเสียง,เมื่อโอกาสเปิดให้อีกครั้งจึงต้องทุ่มเทลงพื้นที่เข้าถึงชาวบ้านโดยตรง และใช้สื่อโซเชียลอันเป็นองค์ประกอบแห่งชัยชนะ,เพิ่มเสียงสนับสนุนให้กับรัฐบาลอีก 1 เสียง เป็น 255 เสียง,จากผลเลือกตั้งที่ออกมาซึ่งไม่ใช่ พลิกล็อก แต่อย่างใดแต่เป็นไปตามคาดการณ์มากกว่า แม้กระแสใหญ่มองว่าอนาคตใหม่ได้เปรียบมากกว่าก็ตาม,คงไม่เกี่ยวกับวันเลือกตั้งที่เป็นวันพุธ เพราะไม่ว่าวันไหนทุกคนที่ลงแข่งขันต่างก็ไม่ได้เปรียบเสียเปรียบแต่อย่างใด,ยิ่งไปกว่านั้นผู้มีสิทธิเลือกตั้งยังมั่นใจในตัวนายเผดิมชัยคนพื้นที่ด้วย,ไม่สนกระแสใหญ่ ไม่สนว่าจะเป็นการต่อสู้ระหว่างรัฐบาลกับฝ่ายค้านอย่างพรรคอนาคตใหม่ใช้เป็นจุดขาย,อีกทั้งคงไม่ชอบใจที่แกนนำอนาคตใหม่พยายามจูงใจให้เห็นว่าหากชนะเลือกตั้งครั้งนี้จะส่งผลไม่ต่างไปจาก โดมิโน ที่จะทำให้รัฐบาลล้มได้หรือเปลี่ยนขั้วได้,หรือที่พยายามจะบอกว่าหากชนะก็ไม่มีใครหรือองค์กรใดจะ ยุบพรรค ได้ เพราะเสียงของประชาชนยิ่งใหญ่กว่า,นั่นเท่ากับว่าดูแคลน คนนครปฐม ก็ว่าได้,ที่สำคัญคือกระแสพรรคอนาคตใหม่เริ่มลดระดับลงไม่ใช่พุ่งเป็นจรวดอย่างที่ผ่านมาอย่างที่หลงกันไป หรือพูดอีกมุมหนึ่งประชาชนเริ่มรู้เท่ารู้ทันกันแล้ว,แม้ฝ่ายรัฐบาลเองก็หวั่นไหวไม่น้อย,ด้วยเหตุและปัจจัยภายในพรรคอนาคตใหม่มีส่วนสำคัญที่เป็นองค์ประกอบแห่งความพ่ายแพ้แม้แต่คนในพรรคที่เชื่อว่า กระแส ยังสูงทำให้ประเมินสถานการณ์ผิดพลาด,อะไรที่จินตนาการไว้จึงไม่ใช่ของจริง,ยิ่งระยะนี้เกิดปัญหาภายในพรรคที่ไม่เคยได้รับการเปิดเผยมาก่อนทั้งเรื่องการใช้อำนาจเด็ดขาดของกลุ่มผู้นำพรรค แนวคิดที่สุดโต่ง และการแบ่งชนชั้นระหว่าง ส.ส.ด้วยกัน,ข่าว งูเห่าสีส้ม และการขอออกจากพรรคของ ส.ส.บางคนและอดีตผู้สมัครจำนวนไม่น้อยก็ยิ่งแสดงถึงความไม่เป็นเอกภาพขัดแย้งภายในสูง,ยิ่งตัวเอกคือ นายธนาธรที่คิดว่าตัวเองพูดอะไร ทำอะไรไม่มีความผิดทุกอย่างจนเป็นคดีหลายเรื่องหลายประเด็น,นั่นทำให้ที่คิดว่าเป็น พระเอก กลับกลายเป็น ผู้ร้ายทางสังคม,ผลก็คือความเชื่อมั่นต่อตัวนายธนาธรจึงลดลงไปตามสภาพความเป็นจริง,วันนี้ก็เหลืออีกทางเดียวคือเอาตัวให้รอดให้พ้นจากคดีความก็แล้วกัน?,สายล่อฟ้า
เอาเป็นว่าการเลือกตั้งซ่อม ส.ส.เขต 5 นครปฐมเสร็จเรียบร้อยไปแล้วด้วยบรรยากาศที่คึกคักจากผู้มีสิทธิเลือกตั้งทั้งหมด 143,542 คน ไปใช้สิทธิ 91,043 คน คิดเป็น 63.4% ลดลงแค่ 1% เท่านั้น
เลือกตั้งซ่อม,นครปฐม,เผดิมชัย สะสมทรัพย์,พรรคชาติไทยพัฒนา,ความเป็นจริง,สายล่อฟ้า,กล้าได้กล้าเสีย